Ρύπανση υπόγειων υδροφορέων από αρσενικό. Τεχνικές αναγνώρισης, προστασίας και αποκατάστασης. Εφαρμογή στην περιοχή Άσπρου Ν. Κιλκίς
Creators: name: Ματζάρη, Χριστίνα Λεωνίδα
Publisher: name: Aristotle University of Thessaloniki
Year: 2013
Subjects: Υπόγεια νερά
Αρσενικό
Άσπρος / Κιλκίς
Groundwaters
Arsenic
Asproς /Kilkis

description: Τα τελευταία χρόνια οι επιστήμονες εκφράζουν μεγάλη ανησυχία για την επίδραση του αρσενικού στην ανθρώπινη υγεία και το περιβάλλον. Το αρσενικό είναι ένα τοξικό μεταλλοειδές στοιχείο που προκαλεί καρκίνο. Η τοξική δράση του αρσενικού στον άνθρωπο εξαρτάται από την συγκέντρωση του καθώς και την διάρκεια της έκθεσης του ανθρώπου στο αρσενικό. Πρόσφατα έχει μειωθεί το μέγιστο επίπεδο ρύπανσης (MCL) για το αρσενικό στο πόσιμο νερό στα 10 μg/L. Περιοχές πλούσιες σε αρσενικό απαντώνται σε όλο τον κόσμο όπως στην Αργεντινή, Χιλή, Μεξικό, Κίνα, Ουγγαρία, Μπαγκλαντές, Δυτική Βεγγάλη (Ινδία) Βιετνάμ, ΗΠΑ καθώς και στην Ελλάδα. Η ύπαρξη του αρσενικού στα εδάφη και στα νερά οφείλεται σε φυσικά όσο και σε ανθρωπογενή αίτια. Οι κύριες μορφές του αρσενικού στα φυσικά νερά είναι το As (V) και το As (III). Οι συνθήκες που καθορίζουν ποιο θα είναι το επικρατέστερο είδος του ανόργανου αρσενικού είναι το οξειδοαναγωγικό δυναμικό και το pH. Λόγω της μεγάλης τοξικότητας του αρσενικού και της ύπαρξης του σε διάφορες περιοχές της Ελλάδας, όπως και στον οικισμό Άσπρου στο νομό Κιλκίς προκαλεί προβλήματα στην υγεία των κατοίκων κι έτσι χρήζει άμεσης προσοχής. Δεν είναι τυχαίο πως σε αυτήν την περιοχή του νομού Κιλκίς, τα κρούσματα του καρκίνου έχουν αυξηθεί σημαντικά τα τελευταία χρόνια, λόγω της μη έγκαιρης ενημέρωσης του πληθυσμού. Η μεταπτυχιακή εργασία έχει ως στόχο την μελέτη και ανάλυση δεδομένων συγκεντρώσεων μετάλλων και ιόντων της παροχής του νερού στον οικισμό αυτό, και την προσπάθεια μιας συνολικής αντιμετώπισης του προβλήματος. Παρουσιάζονται στοιχεία των δύο γεωτρήσεων του οικισμού, και προτείνονται τρόποι εξυγίανσης και απορρύπανσης ώστε σε βάθος χρόνου να μπορέσει να χρησιμοποιηθούν και οι δύο γεωτρήσεις για την καλύτερη τροφοδότηση του οικισμού με νερό ποιοτικό, χωρίς τοξικά στοιχεία.Οι πιο γνωστές τεχνολογίες απομάκρυνσης αρσενικού περιλαμβάνουν τις εξής διεργασίες: κροκίδωση-καθίζηση, προσρόφηση σε ενεργοποιημένη αλουμίνα ή ενεργοποιημένο άνθρακα, προσρόφηση σε οξείδια του σιδήρου, ιονανταλλαγή και διήθηση με μεμβράνες. Παρουσιάζονται συγκρίσεις των μεθόδων και προτείνονται μέθοδοι, που να συνδυάζουν μειωμένο κόστος και αυξημένη απόδοση.
description: In recent years, scientists have expressed great concern about the effect of arsenic on human health and the environment. Arsenic is a toxic metalloid element that causes cancer. The toxicity of arsenic in humans depends on the concentration and the duration of exposure. Recently, the maximum pollution level (MCL) for arsenic, in drinking water, has reduced at 10 mg / L. Areas rich in arsenic are found around the world such as Argentina , Chile , Mexico , China , Hungary , Bangladesh , West Bengal ( India), Vietnam , USA and Greece . Natural and anthropogenic are the main causes for the presence of arsenic in soil and water. The main forms of arsenic in natural waters is the As (V) and As (III). The conditions that determine what will be the predominant form of inorganic arsenic are the redox potential and the pH. Due to the high toxicity of arsenic and the existence in various parts of Greece, as in Aspro village in the prefecture of Kilkis, causes health problems so it requires immediate attention. It is no coincidence that in this region of Kilkis , the incidence of cancer has increased significantly in recent years because of the untimely and insufficient information of the population.The thesis aims to study and analyze the concentrations of metals and ions in the water supply in this village and the effort of a comprehensive response at the problem. In the thesis data of the two boreholes of the village are presented and ways of purge and decontamination are suggested, so that over time both boreholes can be used for better provisioning of the village with water quality, without toxic elements . The best known arsenic removal technologies include the following processes: flocculation - sedimentation, adsorption on activated alumina or activated carbon, adsorption to iron oxides, ion exchange and membrane filtration .In conclusion, the thesis presents comparisons of methods and proposes methods that combine reduced cost and increased efficiency.